EkBass/fiwiki-20250220-pages-articles huggingface dataset:
Selim A. Nylund

Selim Alarik Nylund (16. lokakuuta 1875 Urjala – 20. elokuuta 1964 HelsinkiKuolinilmoitus. Helsingin Sanomat 22.8.1964, s. 2. (Maksullinen lähde.)) oli suomalainen kauppias ja Latvian varakonsuli. Nylund harjoitti kauppaa Tampereella ja sen ympäristössä. Hän oli myös Tampereen kauppaseuran jäsen. Nylund kävi kansakoulun, Tampereen liikeapulaiskoulun sekä Tampereen kauppaopiston. Hän aloitti kouluopinnot päätettyään liikemiesuransa Jokioisissa. Hän oli yli 20 vuotta Tampereella Fr. Björkqvistin tukkuliikkeen palveluksessa 1897–1918. Hän perusti sitten Tampereelle Nylund & Wasenius- nimisen tukkuliikkeen ja omisti sen yksin vuoteen 1928 saakka. Nylund toimi sittemmin Klingendahlin villatehtaan myyntipäällikkönä. Hän oli Latvian varakonsulina Hämeen läänissä vuodesta 1926 lähtien. Nylund oli Tampereen kaupunginvaltuuston jäsen ja hoiti eräitä kunnallisten hallintokuntien jäsenyyksiä. Hän oli muun muassa Tampereen kauppaoppilaitoksen johtokunnan puheenjohtaja sekä valtuuston tarkastusvaliokunnan jäsen.Konsuli S. A. Nylund, Kotimainen tuotanto, 25.10.1935, nro 10, s. 38, Kansalliskirjaston digitaaliset aineistot. Viitattu 21.07.2024Konsuli S. A. Nylund 60-vuotias, Kansan Lehti, 16.10.1935, nro 240, s. 6, Kansalliskirjaston digitaaliset aineistot. Viitattu 21.07.2024 Nylund oli mukana Tampereen suojeluskunnan Kauppaseuran suojeluskuntakomppanian toiminnassa vuodesta 1918 alkaen. Hänet ylennettiin suojeluskuntaupseeriksi vuonna 1943. Kansanedustaja Aune Innala oli Nylundin tytär. Vuonna 1964 kuollut Selim Nylund on haudattu Kalevankankaan hautausmaalle.Hautahaku.fi : Nylund Selim Alarik == Lähteet == == Aiheesta muualla == * S. A. Nylund : Tampereen kauppaa, kauppiaita ja heidän apulaisiaan. Muistojen lokeroista, Aamulehti, 22.07.1934, nro 193, s. 13, Kansalliskirjaston digitaaliset aineistot * S. A. Nylund : Tampereen kauppaa, kauppiaita ja heidän apulaisiaan. Muistojen lokeroista II, Aamulehti, 29.07.1934, nro 200, s. 13, Kansalliskirjaston digitaaliset aineistot * S. A. Nylund : Tampereen kauppaa, kauppiaita ja heidän apulaisiaan. Muistojen lokeroista III, Aamulehti, 05.08.1934, nro 207, s. 11, Kansalliskirjaston digitaaliset aineistot * S. A. Nylund : Maalaiskylästä teollisuuskaupungiksi, Aamulehti, 15.10.1939, nro 278, s. 9, Kansalliskirjaston digitaaliset aineistot * S. A. Nylund : Maalaiskylästä teollisuuskaupungiksi II, Aamulehti, 22.10.1939, nro 285, s. 12, Kansalliskirjaston digitaaliset aineistot Luokka:Suomalaiset kauppiaat Luokka:Tampereen kaupunginvaltuutetut Luokka:Vuonna 1875 syntyneet Luokka:Vuonna 1964 kuolleet
Pähkinänsärkijä (täsmennyssivu)

Pähkinänsärkijä voi tarkoittaa seuraavia: * pähkinänsärkijä, pähkinöiden särkemiseen tarkoitettu esine * Pähkinänsärkijä ja hiirikuningas eli Pähkinänsärkijä (Nussknacker und Mausekönig), E. T. A. Hoffmannin kirjoittama satu vuodelta 1816 * Pähkinänsärkijä (Щелкунчик, Štšelkuntšik), Pjotr Tšaikovskin säveltämä baletti vuodelta 1892 * Pähkinänsärkijä (Štšelkuntšik), neuvostoliittolainen animaatioelokuva vuodelta 1973 * Pähkinänsärkijä (The Nutcracker), yhdysvaltalainen musikaalielokuva vuodelta 1993 * Pähkinänsärkijä (The Nutcracker), brittiläinen seikkailuelokuva vuodelta 2009 * Pähkinänsärkijä, Yleisradion radion musiikkitietokilpailu. ==Muuta== * Pähkinänsärkijä ja hiirten kuningas (The Nutcracker Prince), kanadalainen animaatioelokuva vuodelta 1990 *Pähkinänsärkijä ja neljä valtakuntaa (The Nutcracker and the Four Realms), yhdysvaltalainen musikaalielokuva vuodelta 2018
Jyrki Sariola

Jyrki Sakari Sariola (4. kesäkuuta 1951 – 2. huhtikuuta 2011 Tuusula) oli suomalainen Suomen Tivolin pitkäaikainen johtaja. Sariola aloitti tivoliuransa 18-vuotiaana isänsä Unto Sariolan kuoltua. Suomen Tivolin johtajaksi hän nousi vuonna 1994. Vuonna 2002 Sariolalle myönnettiin Italiassa Kultainen poni -palkinto, jota pidetään tivolialan ”Oscarina”. Jyrki Sariola kuoli sukellusonnettomuudessa Ojamon kaivoslammella Lohjalla saamiinsa vammoihin Tuusulan terveyskeskuksen sairaalassa. Sariola oli kokenut sukeltaja, joka toimi aktiivisesti Suomen Sukeltajaliitossa. == Lähteet == == Aiheesta muualla == * Jyrki Sariolan muistokirjoitus Helsingin Sanomissa * Sariolan tivolisuku Luokka:Suomalaiset yritysjohtajat Luokka:Vuonna 1951 syntyneet Luokka:Vuonna 2011 kuolleet
Cocktail-lehti

Cocktail oli suomalainen miestenlehti, joka ilmestyi vaihtelevasti vuosina 1945–1974. Lehden sisältö oli lähinnä Pin-up kuvia, novelleja ja vitsejä. Lehti ilmestyi 4–26 kertaa vuodessa. Lehteä kustansi Södermans Tryckeri AB, mutta 1960-luvulta lähtien Oy Aikakauslehti Cocktail. Cocktail nimellä julkaistiin 1970-luvulla myös pehmopornoa sisältäviä pokkareita 52 kappaletta. ==Lähteet== Luokka:Miestenlehdet Luokka:Suomalaiset pornolehdet Luokka:Ilmestymästä lakanneet suomalaiset aikakauslehdet
Robert Guéï

Robert Guéï (16. maaliskuuta 1941 Kabakouma, Ranskan Länsi-Afrikka - 19\. syyskuuta 2002 AbidjanRobert Guei (Ivorian general) Encyclopedia Britannica ) oli norsunluurannikkolainen sotilas ja maan johtaja vuosina 1999-2000 sotilasvallankaappauksen jälkeen kymmenen kuukauden ajan. Guéï sai koulutuksen Ranskassa ja presidentti Félix Houphouët-Boigny nimitti hänet vuonna 1990 maan asevoimien johtoon. Houphouët-Boignya seurasi Henri Konan Bédié. Guéï arvosteli häntä armeijan käyttämisestä hänen valitsemisensa jälkeisten levottomuuksien tukahduttamiseen ja myöhemmin korruptiosta ja talouden huonosta hoidosta. Guéï erotettiin asemastaan todistamattomien 1995 vallankaappaushuhujen jälkeen. Myöhemmin Guéï nousi vielä urheiluministeriksi, mutta sai potkut pian Atlantan vuoden 1996 olympialaisten jälkeen. Vuonna 1997 presidentti määräsi hänet erotettavaksi armeijasta aiempien vallankaappausepäiltyjen vuoksi. 24\. joulukuuta 1999 armeija nousi kapinaan maksamattomien palkkojen vuoksi ja poisti Bédién vallasta verettömällä vallankaappauksella. Guéï nousi valtaan nousseen sotilasjuntan johtoon. Hän muodosti kansallisen yhtenäisyyden hallituksen ja lupasi vapaat vaalit. Uusi perustuslaki hyväksyttiin kansanäänestyksellä kesällä 2000. Syksyllä 2000 järjestettiin vaalit, joihin korkein oikeus kielsi molempien suurien puolueiden (Parti Démocratique de la Côte d'Ivoire, PDCI ja Rassemblement des Republicaines, RDR) ehdokkaita osallistumasta. Länsimaat vetivät tukensa vaaleilta ja vaalitarkkailijansa pois. RDR kehotti vaaliboikottiin, joten vaalit käytiin Guéïn ja Front Populaire Ivoirien -puolueen (FPI) ehdokkaan Laurent Gbagbon välillä. Aikaiset tulokset näyttivät Gbagbon voittaneen, joten Guéï määräsi ääntenlaskun keskeytettäväksi ja julisti itsensä voittajaksi. Tämän jälkeen Gbagbon kannattajat virtasivat Abidjanin kaduilla, joissa käytiin verinen yhteenotto väkijoukon yrittäessä vallata presidentinpalatsin. Osa santarmeista ja sotilaista liittyi mielenosoittajiin, jolloin Guéï joutui pakenemaan. Gbagbo julistettiin presidentiksi. Tämän jälkeen taisteltiin vielä uuden hallinnon ja RDR:n ja PDCI:n kannattajien välillä, jotka vaativat uusia vaaleja. Lopulta RDR:n johtaja Alassane Ouattara tunnusti Gbagbon presidentiksi. Guéï oli tappiostaan katkera ja vetäytyi kotikyläänsä. Vuonna 2001 hän perusti Union pour la démocratie et le progrès en Côte d'Ivoire -puolueen (UDPCI), joka liittoutui Gbagbon FPI:n kanssa parlamentissa.Robert GUEI Abidjan.net 19\. syyskuuta 2002 maapakolaiset ja kapinalliset yrittivät vallankaappausta Abidjanissa, Bouakéssa ja Korhogossa. Hallituksen joukot kukistivat sen tunneissa, mutta Guéï oli saanut surmansa hämärissä olosuhteissa. ==Lähteet== Luokka:Norsunluurannikon presidentit Luokka:Vuonna 1941 syntyneet Luokka:Vuonna 2002 kuolleet
Ağcabədi

Ağcabədi () on kaupunki Azerbaidžanissa. Se sijaitsee maan keskiosan tasankoalueella 263 kilometriä Bakusta länteen. Kaupunki on Ağcabədin piirin keskus. Asukkaita on 38 800 henkeä (vuonna 2010). Ağcabədin taajamasta tuli kaupunki vuonna 1962. Se on maatalousalueen keskus. Nähtävyyksiin kuuluu paikallinen moskeija. Paikkakunnalla on syntynyt säveltäjä Üzeyir Hacıbəyov. ==Lähteet== Luokka:Ağcabədin piirikunta Luokka:Azerbaidžanin kaupungit
Ağdaş

Ağdaş () on kaupunki Azerbaidžanissa. Se sijaitsee Širvanin tasangolla 249 kilometriä Bakusta länteen. Kaupunki on Ağdaşin piirin keskus. Sen kautta kulkee Bakusta Georgian rajalle johtava M1-valtatie. Asukkaita on 25 300 henkeä (vuonna 2010). Paikkakunta tunnetaan 1500-luvulta lähtien. 1700-luvulle saakka seudulla oli puoli-itsenäinen Ərəşin sulttaanikunta. Vuonna 1873 perustettiin Jelizavetpolin lääniin kuulunut Ərəşin kihlakunta. Sen keskuksesta tuli Ağdaşin kaupunki vuonna 1900. Ağdaş on maatalousalueen keskus, jossa toimii elintarvike- ja jalostusteollisuutta. Kaupungissa on keskiasteen oppilaitoksia, museo ja teatteri. Nähtävyyksiin kuuluvat 1800-luvulla rakennettu karavaaniseraiji ja moskeija. ==Lähteet== Luokka:Ağdaşin piirikunta Luokka:Azerbaidžanin kaupungit
Xırdalan

Xırdalan () on kaupunki Azerbaidžanissa. Se sijaitsee Apšeronin niemimaalla noin 10 kilometriä Bakusta luoteeseen. Kaupunki on Apšeronin piirin keskus. Asukkaita on 37 900 henkeä (vuonna 2010). Xırdalanin taajamasta tuli kaupunki vuonna 2006. Siellä toimii suurkanala, huonekalu- ja pakkaustarviketeollisuutta sekä olutpanimo. ==Lähteet== Luokka:Apšeronin piirikunta Luokka:Azerbaidžanin kaupungit
Burano

Burano on Venetsian laguunissa sijaitseva saari tai oikeammin Venetsian tavoin siltojen avulla toisiinsa yhdistetty saaristo. Se sijaitsee lähellä Torcelloa laguunin pohjoisessa osassa. Buranossa tehtiin aikoinaan Euroopan hienointa pitsiä. Nykyään sen katukuvaa värittävät monen väriset talot. Buranosta on siltayhteys Mazzorboon. == Galleria == Kuva:Burano Venice 17.jpg|Rakennuksien välissä kulkeva kanaali. Kuva:Jar burano 4 houses.jpg|Värikkäitä asuintaloja. Kuva:Burano - Chiesa di San Martino 02.JPG|Santa Martinon kirkko. == Lähteet == == Aiheesta muualla == * Kauniiden naisten saari, Helsingin Sanomat, 11.02.1934, nro 40, s. 30, Kansalliskirjaston digitaaliset aineistot Luokka:Venetsian laguunin saaret
Carles Busquets

Carles Busquets Barroso (s. 19. heinäkuuta 1967 Barcelona, Barcelona, Espanja) on espanjalainen entinen jalkapalloilija. Busquets edusti pääosan urastaan Barcelonaa. Hän toimi pääasiassa seuran kakkosmaalivahtina. ==Ura== Busquets oli Barcelonan kasvatti. Ensimmäiset miesten pelinsä hän pelasi seuran B-joukkueessa. Barcelonan edustusjoukkueessa Primera Divisiónissa Busquets pelasi vuosina 1990–1999. Hän oli osa seuran Dream Teamia 1990-luvulla. Busquets saavutti Barcelonan riveissä muun muassa kuusi Espanjan-mestaruutta sekä Euroopan cupin ja Cup-voittajien cupin voitot. Hän edusti lisäksi alemmilla sarjatasoilla Lleidaa vuosina 1999–2003. ==Saavutukset== *Espanjan- mestaruus 1991, 1992, 1993, 1994, 1998, 1999 *Espanjan cup 1997, 1998 *Espanjan supercup 1991, 1992, 1994, 1996 *Euroopan cup 1992 *Cup-voittajien cup 1997 *UEFA Super Cup 1992, 1997 ==Muuta== Peliuransa jälkeen Busquets on työskennellyt valmentajana. Nykyisin hän toimii Barcelonan maalivahtivalmentajana. Busquetsin poika Sergio on myös jalkapalloilija. Hän pelaa Barcelonassa. Luokka:Espanjalaiset jalkapallomaalivahdit Luokka:Espanjalaiset jalkapallovalmentajat Luokka:Katalonialaiset jalkapalloilijat Luokka:Vuonna 1967 syntyneet Luokka:Elävät henkilöt
Jeanne d’Arc (vuoden 1962 elokuva)

Jeanne d'Arc (Procès de Jeanne d'Arc) on Robert Bressonin ohjaama ranskalainen elokuva, joka perustuu Jeanne d'Arcin oikeudenkäynneistä säilyneisiin pöytäkirjoihin. Pääosassa Jeanne d'Arcina esiintyy Florence Delay. == Tuotanto == Bresson halusi tehdä Jeanne d'Arcista uuden version, vaikka tarina oli kuvattu jo useita kertoja aikaisemmin. Bresson perusti oman versionsa tiukasti historiallisiin dokumentteihin Jeanne d'Arcin oikeudenkäynnistä ja 25 vuotta myöhemmin pidetystä puhdistusoikeudenkäynnistä. Vaikka jokainen vuorosana oli todellinen, Bresson ei kuitenkaan ollut tapojensa mukaan kiinnostunut historiallisesta totuudesta.Braad Thomsen, s. 178. Hän välttikin elokuvan liittämistä mihinkään tiettyyn historialliseen aikaan, sillä esimerkiksi puvustus oli joltain epämääräiseltä ajalta ja pappien vaatteet nykyaikaisia. Bressonin elokuva ei piirrä Jeanne d'Arcista perinteistä pyhimys- tai marttyyrikuvaa, vaan se kuvaa Jeannen tavallisena maalaistyttönä, jota hänen uskonsa ajaa eteenpäin. Ranskan tunnetuimman pyhimyksen ja kansallissankarin kuvaaminen askeettisesti herätti myös keskustelua. Bresson ajautui esimerkiksi kuvaajansa Léonce-Henri Burelin kanssa erimielisyyksiin Jeannen kuvaamisesta. Riitojen vuoksi Jeanne d'Arc jäi viimeiseksi elokuvaksi, jonka Burel kuvasi Bressonille. == Lähteet == * === Viitteet === == Aiheesta muualla == * Luokka:Keskiaika fiktiossa Luokka:Ranskalaiset draamaelokuvat Luokka:Elämäkertaelokuvat Luokka:Vuoden 1962 ranskalaiset elokuvat Luokka:Historialliset elokuvat Luokka:Robert Bressonin ohjaamat elokuvat
Scott Columbus

Walter Scott Columbus (10. marraskuuta 1956 – 4. huhtikuuta 2011) oli Manowar- yhtyeen pitkäaikainen rumpali. Columbus toimi Manowarin rumpalina vuosina 1983–1990 ja 1995–2008. Manowarin lisäksi hän soitti Ross The Boss -yhtyeessä. == Lähteet == == Aiheesta muualla == * Luokka:Yhdysvaltalaiset metallimusiikin rumpalit Luokka:Vuonna 1956 syntyneet Luokka:Vuonna 2011 kuolleet
Torcello

Torcello on Venetsian laguunin pohjoisessa osassa sijaitseva saari. Torcello oli varhaiskeskiaikaan saakka laguunin tärkein asutuskeskus, mutta kanavien soistumisen aiheuttaman malariavaaran ja Venetsian kukoistuksen myötä kaupungin väkiluku kääntyi laskuun ja nykyään saarella elääkin ainoastaan satakunta ihmistä. Saaren päänähtävyys on vuonna 639 perustettu Santa Maria Assuntan kirkko. Legendan mukaan apostoli Markuksen pyhäinjäännös nostettiin siellä ensimmäisen kerran Venetsian maaperälle. Torcellossa on myös säilynyt yksi kaiteeton pirunsilta, jotka ajan mittaan katosivat Venetsian katukuvasta. == Galleria == Kuva:85Torcello.jpg|Kuvassa Santa Maria Assuntan kirkko vasemmalla ja Santa Foscan kirkko oikealla. Kuva:Torcello - Ponte del diavolo.jpg|Pirunsilta. Kuva:VeniceTorcelloStation96.jpg|Torcellon vesibussiasema. == Lähteet == == Aiheesta muualla == Luokka:Venetsian laguunin saaret
David Andersen

David Emil Andersen (s. 23. kesäkuuta 1980 Carlton) on australialainen koripalloilija. Hänellä on myös Tanskan kansalaisuus. == Aiheesta muualla == * Virallinen kotisivu * Euroliigan pelaajaprofiili * NBA:n pelaajaprofiili Luokka:Australialaiset koripalloilijat Luokka:Vuonna 1980 syntyneet Luokka:Elävät henkilöt
George Gallo

George Gallo Jr (s. 1956) on yhdysvaltalainen maalaaja, muusikko, elokuvantekijä ja tuottaja. Hänet tunnetaan parhaiten elokuvien Keskiyön pako (Midnight Run) ja Onnenkantamoinen (29th Street) käsikirjoittamisesta. ==Filmografiaa== *Wise Guys (1986) (käsikirjoitus) *Keskiyön pako (1988) (käsikirjoitus) *Onnenkantamoinen (1991) *Sumpussa (1994) *Bad Boys – pahat pojat (1995) (tarina) *Terapian tarpeessa (1999) *Kaksikko karkuteillä (2001) *Spot (2001) *Dysfunktional Family (2003) *Koko potti 2 (2004) *Local Color (2006) *Koodinimi: Siivooja (2007) (käsikirjoitus) *My Mom's New Boyfriend (2008) *Columbus Circle (2010) *Middle Men (2010) Luokka:Vuonna 1956 syntyneet Luokka:Yhdysvaltalaiset elokuvatuottajat Luokka:Elävät henkilöt
Middle man

Middle man tai middleman voi tarkoittaa: * Middle Man, 1980-luvun albumi Boz Skaggsilta * The Middleman, sarjakuva * The Middleman, ABC:n sarjakuvaan perustuva perhekomedia * mies välissä -hyökkäys (), eräs tietoturvahyökkäysten tyyppi * Middleman, yhtye ==Katso myös== * Middle Men, vuoden 2010 elokuva
Middle Men

Middle Men on vuonna 2009 ensi-iltansa Cannesissa saanut komedia- ja draamaelokuva, jonka on ohjannut George Gallo ja käsikirjoittaneet Gallo ja Andy Weiss. Elokuvan pääosassa ovat Luke Wilson, Giovanni Ribisi, Gabriel Macht ja James Caan. Elokuva perustuu tuottaja Christopher Mallickin kokemuksiin. == Juoni == Vuonna 1995 liikemies Jack Harris (Luke Wilson) perustaa ensimmäisen online-yrityksen, joka keskittyy lähinnä aikuisviihteeseen. Pian hän löytää itsensä tähtösten, gangstereiden, liittovaltion agenttien ja kansainvälisten terroristien keskeltä. Hän sotkeutuu samalla FBI:n ja nuoren pornotähden asioihin ja oppii, ettei raha ehkä tällä kertaa riitä pitämään häntä poissa pulasta. ==Näyttelijät== ==Soundtrack== == Julkaisu == Middle Men julkaistiin 6. elokuuta 2010. Ensimmäinen virallinen traileri elokuvasta julkaistiin 16. kesäkuuta 2010. Elokuvasta leikattiin eräs seksikohtaus, koska se olisi nostanut elokuvan ikärajaluokitusta. Kohtaus kuitenkin vuoti internetin Pornhub-sivustolle, ja se lisättiinkin myöhemmin elokuvan kotivideo-julkaisulle, joka julkaistiin 8. helmikuuta 2011. == Vastaanotto == Elokuva sai vaihtelevia arvioita. Rotten Tomatoesin kokoamista 51 arvostelusta 40 prosenttia on hyväksyviä. Metacritic- verkkosivustolla vastaava tulos on 60 % perustuen 20 arvosteluun. Elokuva tuotti vain 733 000 Yhdysvaltain dollarin lipputulot kolmen viikon aikana. Budjetti oli 20 miljoonaa. == Lähteet == == Aiheesta muualla == *Elokuvan viralliset kotisivut Luokka:Vuoden 2009 yhdysvaltalaiset elokuvat Luokka:Tositapahtumiin perustuvat elokuvat Luokka:Yhdysvaltalaiset komediaelokuvat
Mikkelin vanha kasarmi

thumb|Yksi Mikkelin vanhan varuskunnan rakennuksista Mikkelin vanha kasarmi on Mikkelin Nuijamiehen kaupunginosassa sijaitseva entinen Mikkelin varuskunnan kasarmialue. Se rakennettiin alun perin Suomen sotaväen 6. tarkk'ampujapataljoonan käyttöön vuosina 1879–1882. Puurakenteiset kasarmit suunnitteli Yleisten rakennusten ylihallituksen arkkitehti August Boman. Suomen sotaväen lakkauttamisen jälkeen alue siirtyi vuonna 1902 venäläiselle 5. Suomenmaalaiselle tarkk’ampujarykmentille. Venäläiset laajensivat aluetta uusilla puu- ja tiilirakennuksilla sekä rakensivat omaan käyttöönsä, läheiselle linnamäelle Pyhän suurmarttyyri Georgios Voittajan kreikkalaiskatolisen kirkon, joka on sittemmin purettu. Itsenäisyyden jälkeen kasarmialue oli puolustusvoimien Mikkelin varuskunnan käytössä vuoteen 1967 asti. Rakennuksissa toimii nykyään muun muassa Jalkaväkimuseo. Nykyään kasarmin vieressä sijaitsee Kaakkois-Suomen ammattikorkeakoulun kampus, joka on nimetty Kasarmin kampukseksi. == Kuvia == File:Mikkeli old barracks - door.jpg|miehistökasarmi 1:n ovi File:Mikkeli old barracks.jpg|miehistökasarmi 1 File:Mikkeli Old Barracks 3.jpg|miehistökasarmi 2 Mikkeli Old Barracks 2.jpg|kasarmialueen leipomo ==Lähteet== *Mikkelin tarkka-ampujakasarmit Museovirasto *http://www.mikkeli.fi/fi/sisalto/02_palvelut/03_asuminen_rakentaminen_ja_liikenne/13_puistot_ja_virkistysalueet/09_kotiseutupolku/10_vanha_kasarmialue Luokka:Mikkelin rakennukset ja rakennelmat Luokka:Mikkelin varuskunta Luokka:Nuijamies Luokka:Suomen 1800-luvulla rakennetut rakennukset ja rakennelmat
Roskisprinssi (elokuva)

Roskisprinssi on Raimo O. Niemen ohjaama romanttinen komediaelokuva, joka sai ensi-iltansa Suomessa 29. heinäkuuta 2011. Keskeisissä rooleissa elokuvassa näyttelevät muun muassa Jon-Jon Geitel, Pihla Maalismaa ja Heikki Silvennoinen. Elokuvan on käsikirjoittanut Juuli Niemi Tuija Lehtisen vuonna 1991 julkaistun samannimisen nuortenromaanin pohjalta. Elokuvassa kuullaan muun muassa Sara-yhtyeen cover-versio Hectorin kappaleesta ”Yhtenä iltana” sekä Stella-yhtyeen kappale ”Kutsumattomat vieraat jääkää kotiin”. ==Juoni== Elokuva kertoo 17-vuotiaasta Jedistä, joka kyllästyttyään yläluokkaisten vanhempiensa puuttumiseen omaan elämäänsä ja ylipäätään liian valmistellulta näyttävään tulevaisuuteen harppaa "ensimmäiseen junaan" ja jättää entisen elämänsä. Jed päätyy itäsuomalaiseen pikkukaupunkiin roskakuskin, Saastamoisen, apupojaksi. Uudessa kotikaupungissa Jed saa seuraansa Jesse James -koiran sekä sanavalmiin Lulun. ==Kuvaukset== Elokuva on kuvattu Pohjois-Karjalassa, Joensuussa ja Outokummussa. Kuvaukset käynnistyivät talvikuvauksilla maaliskuussa 2010 ja kesäosuudet kuvattiin elo-syyskuussa 2010. == Näyttelijät == == Lähteet == ==Aiheesta muualla== *Elokuvan kotisivut *Elokuvan Facebook-sivu *Raimo O. Niemen haastattelu Film-O-Holic.comissa Luokka:Vuoden 2011 suomalaiset elokuvat Luokka:Suomalaiset romanttiset komediat Luokka:Suomalaiset romaaneihin perustuvat elokuvat Luokka:Raimo O. Niemen ohjaamat elokuvat Luokka:Suomalaiset nuortenelokuvat
Pyhän suurmarttyyri Georgios Voittajan kreikkalaiskatolinen kirkko

thumb|Pyhän suurmarttyyri Georgios Voittajan kirkon muistokivi Pyhän suurmarttyyri Georgios Voittajan kreikkalaiskatolinen kirkko (paikallisten suussa ns. Ryssän kirkko) oli Mikkelin Linnamäellä sijainnut, vuonna 1906 rakennettu Pyhälle Yrjölle omistettu ortodoksinen kirkko. Kirkko rakennettiin venäläisen 5. tarkka-ampujarykmentin käyttöön. Kirkon sijoituspaikaksi suunniteltiin muun muassa Mikkelin hallitustoria, mutta kun se ei paikallisesta vastustuksesta johtuen käynyt, niin lopulta kirkko sai paikkansa Mikkelin kasarmin tuntumassa olevan Linnamäen päälle. Vuoden 1917 jälkeen rakennus ei ollut enää käytössä ja toimi muun muassa ammusvarastona. Kirkko purettiin lopulta vuonna 1958. Kirkon paikalle on myöhemmin asetettu muistolaatta. Mikkelin ortodoksisen seurakunnan nykyinen Pyhän Mikaelin kirkko sijaitsee Paavalinkadulla noin kilometrin päässä Linnamäestä. == Lähteet == * http://www.mikkeli.fi/fi/sisalto/03_mikkeli_tieto/02_historia/11_uskontohistoriaa/05_kirkot == Aiheesta muualla == * Ortodoksi.net - Mikkelin ortodoksinen sotilaskirkko Luokka:Mikkelin kirkkorakennukset Luokka:Suomen entiset kirkkorakennukset Luokka:Nuijamies
Patrick von Gunten

Patrick von Gunten (s. 10. helmikuuta 1985 Thun, Sveitsi) on sveitsiläinen jääkiekkopuolustaja, joka edustaa Elitserien-joukkue Frölunda HC:ta. Kausi 2011–2012 oli hänelle ensimmäinen ulkomailla. Von Guntenin vahvuudet ovat luistelussa ja kahden suunnan pelaamisessa. ==Ura== Von Gunten aloitti uransa EHC Bielissä. Hän pelasi joukkueessa ensimmäiset miesten pelinsä kaudella 2002–2003 Nationalliga B:ssä. 17-vuotias von Gunten teki 30 runkosarjaottelussa yhden maalin. Hän voitti Nationalliga B:n mestaruuden vuosina 2004 ja 2006. Kaudella 2005–2006 von Gunten oli tehoilla 14+9=23 koko liigan eniten maaleja tehnyt puolustaja ja puolustajien pistepörssissä hän sijoittui kahdeksanneksi. Samalla kaudella von Gunten pelasi myös kuusi ensimmäistä pääsarjaotteluaan Nationalliga A:ssa Kloten Flyersin joukkueessa. Kaudeksi 2006–2007 von Gunten siirtyi pelaamaan vakituisesti Nationalliga A:ta Kloten Flyersiin. Tulokaskausi toi 44 runkosarjaottelussa tehot 6+17=23, joilla hän sijoittui puolustajien pistepörssissä seitsemänneksi EHC Baselia ja Fribourg-Gottéronia edustaneen Shawn Heinsin kanssa. Von Guntenin oli Klotenin toiseksi tehokkain puolustaja edellään vain puolustajien pistepörssinkin voittanut Radek Hamr. Hänet valittiin kauden päätteeksi Nationalliga A:n vuoden tulokkaaksi. Toukokuussa 2009 von Gunten teki kolmivuotisen jatkosopimuksen Klotenin kanssa. Hän teki kaudella 2009–2010 Nationalliga A:n yhden kauden piste-ennätyksensä tehoilla 11+24=35, joilla von Gunten sijoittui puolustajien pistepörssissä toiseksi ZSC Lionsin Mathias Segerin jälkeen. Kaudella 2010–2011 hän sijoittui siinä puolestaan kahdeksanneksi tehoilla 6+22=28. Von Guntenin sopimus Klotenin kanssa sisälsi option ulkomaille siirtymisestä ja hän teki maaliskuussa 2011 vuoden mittaisen sopimuksen Elitserien-joukkue Frölunda HC:n kanssa. ==Maajoukkue== Von Gunten edusti Sveitsiä Vancouverin olympiakisoissa 2010. Hän pelasi myös alle 20-vuotiaiden MM-kilpailuissa vuonna 2005 ja alle 18-vuotiaiden MM-kilpailuissa vuonna 2003. ==Tilastot== 2002–2003 EHC Biel NLB 30 1 0 1 27 10 0 0 0 4 2003–2004 EHC Biel NLB 42 0 2 2 14 19 2 2 4 24 2004–2005 EHC Biel NLB 35 4 7 11 18 12 2 3 5 4 JMM 6 0 1 1 2 2005–2006 EHC Biel NLB 42 14 9 23 76 21 0 7 7 28 Kloten Flyers NLA 6 2 0 2 2 – – – – – 2006–2007 Kloten Flyers NLA 44 6 17 23 26 11 3 3 6 18 2007–2008 Kloten Flyers NLA 50 7 9 16 50 5 0 0 0 10 2008–2009 Kloten Flyers NLA 46 12 15 27 90 15 5 4 9 6 2009–2010 Kloten Flyers NLA 50 11 24 35 30 10 0 1 1 12 OK 5 1 0 1 0 2010–2011 Kloten Flyers NLA 49 6 22 28 34 14 2 9 11 6 2011–2012 Frölunda HC Elitserien 51 5 19 24 12 6 0 0 0 0 MM 7 0 0 0 0 2012–2013 Kloten Flyers NLA 35 5 10 15 24 – – – – – MM 10 1 1 2 0 2013–2014 Kloten Flyers NLA 46 3 12 15 32 14 1 1 2 10 OK 1 0 0 0 0 2014–2015 Kloten Flyers NLA 46 3 9 12 20 – – – – – 2015-2016 Kloten Flyers NLA 37 2 15 17 39 4 0 0 0 6 2016–2017 EHC Kloten NLA 15 3 5 8 18 – – – – – 11 kautta yhteensä Nationalliga A 424 60 138 198 365 77 11 20 31 48 ==Lähteet== * * * ===Viitteet=== Luokka:Sveitsiläiset jääkiekkoilijat Luokka:Vuonna 1985 syntyneet Luokka:Elävät henkilöt
Jenin

Jenin on kaupunki Palestiinan Länsirannalla. Se on yksi Palestiinalaishallinnon hallitsemista kaupungeista. Israelin joukot vetäytyivät Jeninistä vuonna 1993. Sittemmin kaupungissa ja erityisesti sen viereisellä pakolaisleirillä on kuitenkin käyty yhteenottoja. Vuonna 2016 Jeninin kaupungin asukasluku oli 48 479 ja pakolaisleirin 12 890\. ==Historia== Jenin on rakennettu historiallisten kulkureittien, kuten Via Mariksen varrelle. Roomalaiset tunsivat paikan nimellä Ginaea ja paikallisen perimätiedon mukaan Jeesus kävi alueella useampaan otteeseen. 500-luvulla Jeniniin rakennettiin kirkko, jonka rauniot on sittemmin löydetty kaupungin suurmoskeijan lähistöltä. Ristiretkien aikaan pientä Jeninin kylää hallitsivat ristiretkeläiset, joilta kurdilainen sotapäällikkö Saladin valtasi sen vuonna 1187. Paikan merkitys kasvoi Egyptiä hallinneiden mamelukkien valtakaudella. Tuolloin monia rannikon linnoituksia purettiin ja sisämaahan rakennettiin uusia. Jeniniin rakennettiin linnoitusten ohella karavaaniseralji ja kylpylöitä. Osmanien valtakaudella Jeninistä tehtiin oman hallinnollisen piirinsä keskus. Paikalta vedettiin myös rautatie Nablukseen ja Baysaniin. Jenin oli hallinnollisen alueen keskus myös brittien hallitseman Palestiinan mandaattialueen aikoina. Israelin itsenäisyyssodan aikana paikkaa puolustivat irakilaiset joukot. Juutalaisten Haganah-joukot onnistuivat valtaamaan kaupungin kesäkuussa 1948 ja pitivät sitä hallussaan jonkin aikaa, kunnes irakilaisten ja paikallisten palestiinalaisten joukkojen onnistui ajaa heidät ulos. Jenin jäi näin osaksi Jordanian hallitsemaa Länsirantaa. Sodan takia kaupunkiin saapui myös suuri määrä pakolaisia. Heitä varten perustettiin Jeninin pakolaisleiri. Alkuperäinen tuhoutui lumimyrskyssä ja nykyinen leiri on perustettu vuonna 1953. Israel miehitti Jeninin uudestaan Kuuden päivän sodan aikana vuonna 1967. Miehitystä kesti marraskuuhun 1995 saakka, jolloin kaupunki luovutettiin Palestiinalaishallinnolle Oslon sopimuksen mukaisesti. Niin sanottu toinen intifada alkoi vuonna 2000 ja sen aikana Israelin puolustusvoimat iskivät Jeniniin useita kertoja. Huhtikuussa 2002 Israelin asevoimat hyökkäsi pakolaisleiriin, jolloin alkoivat 10 päivää kestäneet ankarat taistelut. 400 kotia tuhoutui tyystin ja sadat muut vaurioituivat. Turvallisuustilanne on jatkunut huonona vuoden 2002 jälkeenkin. Sekä Israelin että Palestiinalaishallinnon turvallisuusjoukot ovat tehneet leiriin ajoittain iskuja. ==Väestö== Palestiinan tilastokeskuksen mukaan Jeninin asukasluku oli vuonna 2016 yhteensä 48 479\. Vuonna 2007 asukasluku oli 38 539\. Jeninin pakolaisleirin asukasluku oli vuonna 2016 12 890 ja vuonna 2007 10 247. ==Lähteet== == Aiheesta muualla == Luokka:Palestiinan kaupungit
Martti Siiriäinen

Martti Siiriäinen (s. 1936 Terijoki)Timo Leppänen: Aavikon yö -kokoelman esittelyteksti. Tampere: Salix, 2011. on suomalainen laulaja. Jouduttuaan perheensä kanssa jättämään kotiseutunsa sotien vuoksi Martti Siiriäinen vietti lapsuutensa ja nuoruutensa Suolahdessa Keski-Suomessa. Valmistuttuaan kansakoulunopettajaksi hän teki työuransa opettajana Vantaalla, entisessä Helsingin maalaiskunnassa. Laulua hän opiskeli yksityisesti Lea Piltin ja Matti Lehtisen johdolla ja lauloi Suomen Kansallisoopperan kuorossa. Ensimmäiset levytyksensä Siiriäinen teki Unto Haapa-ahon yhtyeen kanssa vuonna 1969, ja siitä lähtien hän kiersi Suomen tanssilavoja Haapa-ahon yhtyeen solistina. Pääosan levytyksistään hän teki 1970- ja 1980-lukujen aikana. ==Diskografia== * Toiset aikuisten tanssit: Martti Siiriäinen ja Unto Haapa- ahon pelimanniyhtye (1970) * Muista minua (1974) * Taas vanhakin nuorentuu (1975) * Viel kerran saavuthan (1975) * Sinulle laulan (1975) * Jätkän humppa (1977) * Naisten tanssit (1979) * Yleisön toivomuksesta: Martti Siiriäinen ja Mikko Järvinen (1987) * Kuinka unhoittaa voisin: Martti Siiriäinen, Kauko Simonen ja Mikko Järvinen (1989) * Aavikon yö: Martti Siiriäinen, Mikko Järvinen ja Pauli Granfeltin orkesteri (2011)) == Lähteet == == Aiheesta muualla == * Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Gabriel Macht

Gabriel S. Macht (s. 22. tammikuuta 1972) on yhdysvaltalainen näyttelijä. Machtin tunnetuin elokuvarooli lienee vuoden 2008 The Spiritissä, jossa hän näytteli pääosaa. Myös hänen isänsä Stephen Macht on näyttelijä. == Ura == Macht oli ehdolla Young Artist -palkinnon saajaksi näyteltyään ensimmäisessä elokuvassaan Minäkö valehtelija vuonna 1980 näyttelijänimellä Gabriel Swann.3rd Annual Awards Young Artist Awards. Hän on esiintynyt monissa elokuvissa ja televisiosarjoissa, mukaan lukien A Love Song for Bobby Long, Sekavia suhteita ja The Recruit. Macht näyttelee myös kesällä 2011 alkaneessa yhdysvaltalaisessa draamasarjassa Pukumiehet. == Filmografia == Elokuvat Vuosi Elokuva Rooli Alkuperäinen nimi 1980 Minäkö valehtelija Jorge Why Would I Lie? 1998 Hellyyteni kohde Steve Casillo The Object of My Affection The Adventures of Sebastian Cole Troy 1999 Kerrassaan vastustamaton Charlie Simply Irresistible 2000 The Bookie's Lament Mickey 101 Ways (The Things a Girl Will Do to Keep Her Volvo) Dirk The Audrey Hepburn Story William Holden 2001 American Outlaws – viimeiset lainsuojattomat Frank James American Outlaws Vihollisen keskellä Naval Aviator Lt. Jeremy Stackhouse Behind Enemy Lines 2002 Bad Company Officer Seale 2003 The Recruit Zack Grand Theft Parsons Gram Parsons 2004 A Love Song for Bobby Long Lawson Pines 2006 The Good Shepherd John Russell Jr. 2007 Sekavia suhteita Johnny Dresden Because I Said So 2008 The Spirit Denny Colt/The Spirit 2009 Whiteout – kuolema jäätiköllä Robert Pryce Whiteout One Way to Valhalla Bo Durant 2010 Middle Men Buck Dolby Love and Other Drugs Trey Hannigan 2011 S.W.A.T.: Fire Fight Paul Cutler Televisio Vuosi Nimi Rooli Huomioitavaa 1991 Beverly Hills 90210 (Beverly Hills, 90210) Tal Weaver 2. tuotantokauden jakso Leading from the Heart 1995 Follow the River Johnny Draper televisioelokuva 1997 Spin City Alaston mies 1. tuotantokauden jakso Snowbound 1998 Sinkkuelämää (Sex and the City) Barkley 1. tuotantokauden jakso Models and Mortals 1999 Wasteland Luke jakso Best Laid Plans 2000 The Audrey Hepburn Story William Holden televisioelokuva The Others Dr. Mark Gabriel 13 jaksoa 2005 Num3rot (Numb3rs) Don Emrick esittämätön pilot-jakso Archangel R.J. O'Brian minisarja 2011 Pukumiehet (Suits) Harvey Specter == Lähteet == == Aiheesta muualla == * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1972 syntyneet Luokka:Elävät henkilöt Luokka:Seulonnan keskeiset artikkelit
Luettelo Britannian kuninkaallisen laivaston vesilentokoneiden emälaivoista

Tämä on luettelo Britannian kuninkaallisen laivaston vesilentokoneidenemälaivoista. ==Taulukon selitykset== Lentokoneet Lentokoneiden lukumäärä Uppouma Aluksen uppouma täydessä taisteluvalmiudessa Voimanlähde Akselien lukumäärä, voimanlähteen tyyppi ja saavutettu huippunopeus Palvelus Palveluksen alkamis- ja päättymispäivät sekä kohtalo Kölinlasku Aluksen valmistamisen aloitushetki Palvelukseenotto Päivämäärä jolloin alus otettu palvelukseen ==Alukset== Alus Lentokoneet Uppouma Voimanlähde Palvelus Kölinlasku Palvelukseenotto Kohtalo HMS Ark RoyalGardiner, Robert s. 64-65 9 7 570 t 2 akselinen Brown-Curtis vaihteistetutturbiinit; 6 kattilaa 7. marraskuuta 1913 joulukuu 1914 Myyty joulukuussa 1946 kauppalaivastolle. HMS EmpressGardiner, Robert s. 65 3 2 581 t 3 akselinen Parsons turbiinit 1906 25. elokuuta 1914 Palautettu omistajille marraskuussa 1919 HMS Engadine 4 1 703 t 2 akselinen höyryturbiini 1910 13. elokuuta 1914 Myyty takaisin alkuperäiselle omistajalle 1919. HMS Riviera 4 1 880 t 3 akselinen Parsons turbiinit 6 kattilaa 1910 11. elokuuta 1914 Palautettu omistajille 1919 HMS CampaniaGardiner, Robert s. 66 10 18 289 t 2 akselinen höyrykoneet 1892 17. huhtikuuta 1915 Uponnut 5. marraskuuta 1918 HMS AnneGardiner, Robert s. 67 2 7 112 t 1 akselinen 1911 4. elokuuta 1915 Palautettu omistajille 1922 HMS Raven II 2 4 753 t 1 akselinen 1911 12. kesäkuuta 1915 Myyty 1923 kauppalaivaksi HMS Ben-my-ChreeGardiner, Robert s. 68 6 3 942 t 3 akselinen höyryturbiinit 3 kattilaa 1907 3. maaliskuuta 1915 Uponnut 11. tammikuuta 1917 Turkin rannikkotykistön tulessa HMS VindexGardiner, Robert s. 69 7 9 906 t 4 akselinen Parsons vaihteistetut turbiinit, 12 Yarrow kattilaa 1916 1. lokakuuta 1918 Romutettu 1948 HMS Manxman 8 2 581 t 2 akselinen Brown-Curtis vaihteistetut turbiinit 1903 17. huhtikuuta 1916 Myyty romutettavaksi 9. elokuuta 1949 HMS Nairana 7 3 604 t 2 akselinen Parsons vaihteistetut turbiinit 1914 25. elokuuta 1917 Myyty 1920 HMS Pegasus 9 2 581 t 2 akselinen Brown-Curtis vaihteistetut turbiinit 1914 28. elokuuta 1917 HMS Albatross 9 6 452 t 2 akselinen höyryturbiini 4 kattilaa 5. toukokuuta 1926 19. huhtikuuta 1938 HMS Vindictive 12 11 700 t 4 akselia Parsons turbiinit 12 kattilaa 29. kesäkuuta 1916 1. lokakuuta 1918 Myyty romutettavaksi helmikuussa 1946 == Lähteet == * === Viitteet === Luokka:Luettelot kuninkaallisen laivaston aluksista Luokka:Luettelot Yhdistyneen kuningaskunnan aluksista
Jukajärvi

Jukajärvi voi tarkoittaa seuraavia: ==Kylät== *Jukajärvi, kylä Ruokolahdella ==Järvet== *Jukajärvi, järvi Joensuussa *Jukajärvi, järvi Juvalla *Jukajärvi, järvi Kouvolan Jaalassa *Pieni Jukajärvi, järvi Joensuussa *Pieni Jukajärvi, järvi Ruokolahdella *Suuri Jukajärvi, järvi RuokolahdellaSuuri Jukajärvi Järviwikissä. Viitattu 1.9.2015. ==Lähteet== Luokka:Järvien täsmennyssivut
Natalia Valeeva

Natalia Valeeva (s. 15. marraskuuta 1969 Tiraspol) on italialainen jousiampuja ja olympiamitalisti, joka on edustanut urallaan myös Neuvostoliittoa ja Moldovaa. Valeevan nykyinen seura on Caprilla toimiva Compagnia Arcieri Re Astolfo. Valeeva on ollut maailmanlistan kärjessä monia kertoja, viimeksi kesäkuussa 2008. Hän oli huhtikuussa 2011 rankingissa sijalla 25. Valeeva on ollut ykkösjousiampuja kaikissa edustamissaan maissa. == Ura == Valeeva aloitti uransa edustamalla Neuvostoliittoa, jolle hän voitti MM-hopeaa joukkuekilpailussa vuonna 1991. Hän voitti Barcelonan olympialaisissa 1992 pronssia sekä henkilökohtaisesta kilpailusta että joukkuekilpailusta. Valeeva jäi henkilökohtaisessa kilpailussa vain eteläkorealaisten Cho Yun-Jeongin ja Kim Su-Nyeongin taakse. Neuvostoliiton hajottua hänestä tuli moldovalainen ja hän voitti kultaa henkilökohtaisesta kilpailusta Jakartan MM-kisoissa 1995. Valeeva sai vuonna 1996 ensimmäisen EM-mitalinsa voitettuaan hopeaa Kranjska Goran kisoista. Hän osallistui samana vuonna Atlantan olympialaisiin, joissa hän oli henkilökohtaisen kilpailun kahdestoista hävittyään kolmannella pudotuskierroksella. Valeeva meni vuonna 1996 naimisiin italialaisen jousiampuja Roberto Cocchin kanssa ja sai Italian kansalaisuuden vielä vuoden loppuun mennessä. Valeeva osallistui Italian edustajana EM-kisoihin 1998, joissa hän sai pronssia henkilökohtaisesta kilpailusta ja oli maansa hopeaa voittaneen joukkueen kolmas ampuja. Hän oli mukana Italian joukkueessa myös seuraavan vuoden MM-kisoissa, joissa joukkue voitti kultaa. Valeeva sijoittui Sydneyn olympialaisissa 2000 seitsemänneksi sekä henkilökohtaisessa että joukkuekilpailussa ja sai pronssia joukkuekilpailusta saman vuoden EM- kisoissa. Hän voitti seuraavana vuonna jälleen MM-mitalin ammuttuaan maansa hopeaa voittaneessa joukkueessa. Valeeva voitti ensimmäisen henkilökohtaisen arvokisakultansa seitsemään vuoteen voitettuaan Oulussa pidetyt EM-kisat. Hän oli Ateenan olympialaisissa 2004 henkilökohtaisessa kilpailussa vasta viideskymmeneskolmas hävittyään ensimmäisellä kierroksella Filippiinien Jasmin Figueroalle. Valeeva sai samana vuonna hopeaa EM-kisojen joukkuekilpailusta. Hän voitti kultaa Leipzigin MM-kisoissa 2007 peitottuaan finaalissa maailmanennätystä hallussaan pitävän Park Sung-Hyunin. Valeeva oli maailmanlistan kärjessä Pekingin olympialaisia edeltäneenä kesänä, mutta jäi kisoissa 19. tilalle; vaikka hän onkin yksi 1990- ja 2000-lukujen parhaista naisjousiampujista, hän on ollut usein vaikeuksissa olympialaisissa. Valeeva on voittanut sisäratojen MM-kisoissa viisi kultamitalia, joista viimeisin on hänen ainoa sisäratojen joukkuemaailmanmestaruutensa vuodelta 2009. Hän on voittanut henkilökohtaisen kilpailun vuosina 1991, 1995, 1999 ja 2001. Valeeva on menestynyt myös sisäratojen Euroopan-mestaruuskilpailuissa, joissa hän voitti vuonna 1989 kultaa sekä henkilökohtaisesta että joukkuekilpailusta, jonka lisäksi hän on voittanut henkilökohtaisen kilpailun vuosina 1996 ja 2002. == Lähteet == Luokka:Italialaiset jousiampujat Luokka:Moldovalaiset jousiampujat Luokka:Neuvostoliittolaiset jousiampujat Luokka:Vuonna 1969 syntyneet Luokka:Elävät henkilöt
Ulrika Wolf-Knuts

Gisela Ulrika Christina Wolf-Knuts (s. 6. joulukuuta 1947 Turku) on suomalainen Åbo Akademin folkloristiikan emeritaprofessori. Hän toimii Åbo Akademin kanslerina 2015–2019. Ulrika Wolf-Knuts on saksalaisen kielitieteilijän Werner Wolfin tytär. Hän itse oli Donnerin instituutissa uskonnon- ja kulttuurihistorian tutkijana vuosina 1972–1976. Vuodesta 1985 hän on ollut folkloristiikan lehtori Åbo Akademissa, ja vuodesta 2003 folkloristiikan professori. Vuosina 1993–2002 Wolf-Knuts oli aikakauskirjan Arv – Nordic Yearbook of Folklore päätoimittajana. Vuosina 1990–1995 hän oli NIFin (Nordiska institutet för folkdiktning) puheenjohtajana. Wolf-Knuts on Suomen Tiedeseuran jäsenhttp://scientiarum.fi/fin/wp- content/uploads/sites/2/2019/02/Ordinarie-ledam%C3%B6ter.pdf . == Teokset == * Människan och djävulen (1991) * Ett bättre liv (2000) == Lähteet == * Uppslagsverket Finland, 5. Helsingfors 2007 *Ulrika Wolf-Knuts === Viitteet === == Aiheesta muualla == * Åbo Akademi: Ulrika Wolf-Knuts Luokka:Suomalaiset folkloristit Luokka:Vuonna 1947 syntyneet Luokka:Elävät henkilöt Luokka:Åbo Akademin professorit
Dambadondogiin Baatarjav

Dambadondogiin Baatarjav (; s. 31. toukokuuta 1959) on mongolialainen jousiampuja. Baatarjav osallistui paralympialaisiin ensimmäistä kertaa vuonna 2000. Tuolloin hän oli henkilökohtaisessa kilpailussa kuudes hävittyään puolivälierissä. Baatarjav sijoittui viidenneksi Ateenan kisoissa 2004 ja oli seitsemäs vammaisjousiammunnan MM-kisoissa 2007. Pekingin paralympialaisissa 2008 hän voitti kultaa peitottuaan finaalissa Ranskan Fabrice Meunierin pistein 94-90. == Lähteet == Luokka:Mongolialaiset jousiampujat Luokka:Mongolialaiset vammaisurheilijat Luokka:Vuonna 1959 syntyneet Luokka:Elävät henkilöt
Kosciuszko

Kosciuszko ja Kościuszko tarkoittavat muun muassa seuraavia: ==Sukunimi== * Tadeusz Kościuszko (1746–1817), puolalainen vapaustaistelija * Michał Kościuszko (s. 1985), puolalainen ralliautoilija ==Muita== * Mount Kosciuszko, vuori Australiassa * Kosciuszkon kansallispuisto Luokka:Luettelot henkilöistä sukunimen mukaan
Taantumuksellisuus

Taantumuksellisuus eli reaktionäärisyys tarkoittaa halua muuttaa yhteiskunnan poliittinen olotila johonkin nykyhetkeä aiemmin vallinneeseen tilaan (status quo ante). Konservatiivisuudesta poiketen se ei ainoastaan vastusta uudistuksia, vaan kannattaa jo toteutettujenkin uudistusten peruuttamista. Taantumuksellista henkilöä voidaan kutsua reaktionääriksi. Käsite syntyi Ranskan vallankumousta seuranneen Bourbon-restauraation aikana. Taantumuksellisuutta voidaan pitää radikalismin äärimmäisenä vastakohtana. == Katso myös == * Uustaantumuksellisuus Luokka:Poliittiset käsitteet Luokka:Politiikan teoriat Luokka:Oikeistolaiset aatteet Luokka:Konservatismi Luokka:Äärioikeisto
Kevin Mirocha

Kevin Mirocha (s. 7. lokakuuta 1991 Hamm) on saksalais-puolalainen autourheilija. Hän ajoi Formula 2 -sarjassa, jossa hän kilpaili puolalaisella lisenssillä. Mirocha aloitti karting-uransa vuonna 2001, sen jälkeen vuonna 2007 hän siirtyi Formula ADAC BMW -sarjaan ja sijoittui kahdeksanneksi ja oli samalla sarjan kolmanneksi paras tulokaskuljettaja. Seuraavalla kaudella Mirocha siirtyi Saksan Formula 3 -sarjaan ja sijoittui sarjan kuudenneksi otettuaan neljä palkintosijaa. Vuonna 2009 hän ajoi Formula 3 Euroseries -sarjassa, mutta jätti sarjan kesken kaiken väliin. Vuonna 2010 hän ajoi Formula Renault 2.0 NEC -sarjassa voittaen yhden kilpailun. Vuonna 2011 Mirocha ajoi GP2 -sarjassa Ocean Racing Technology -tallissa. Hän ei saavuttanut pisteitä ja hänet korvattiin Belgian kilpailusta lähtien Brendon Hartleyllä. Vuonna 2012 Mirocha kilpaili Formula 2 -sarjassa. Hän voitti yhden kilpailun sijoittuen sarjan kuudenneksi. == GP2-tulokset == Kausi Talli 1 2 3 4 5 6 7 8 9 10 11 12 13 14 15 16 17 18 Pisteet Sijoitus 2011 Ocean Racing Technology TUR FEA 15† TUR SPR 19 ESP FEA 21† ESP SPR 16 MON FEA 10 MON SPR Kesk. EUR FEA 12 EUR SPR 8 GBR FEA DNS GBR SPR DNS GER FEA Kesk. GER SPR 13 HUN FEA 14 HUN SPR 8 BEL FEA BEL SPR ITA FEA ITA SPR 0 22. Luokka:GP2-kuljettajat Luokka:Saksalaiset autourheilijat Luokka:Puolalaiset autourheilijat Luokka:Vuonna 1991 syntyneet Luokka:Elävät henkilöt
Vitali Rəhimov

Vitali Rəhimov (s. 27. elokuuta 1984 Meghri, Armenian SNT) on azerbaidžanilainen kreikkalais-roomalaisen tyylin painija ja Euroopan mestari. 60 ja 66 kg:n sarjoissa painiva Rəhimov saavutti 60 kg:n sarjassa olympiahopeaa Pekingissä 2008. Loppuottelussa hän hävisi venäläiselle Islam- bek Albijeville. Vuonna 2016 Rahimov menetti olympiamitalinsa, kun Kansainvälinen olympiakomitea tutki hänen vuoden 2008 dopingnäytteensä uudelleen ja ei läpäissyt testiä. Euroopan mestaruuden Rəhimov voitti Varnassa 2005 60-kiloisten sarjassa. Lisäksi Rəhimovilla on kaksi MM-pronssimitalia ja yksi EM-pronssimitali. == Lähteet == * Profiili foldeak.com:in tietokannassa * Vitaliy Rəhimov Biography and Olympic Results Sports Reference LLC. * Profiili FILA:n sivustolla == Viitteet == Luokka:Azerbaidžanilaiset kreikkalais- roomalaisen tyylin painijat Luokka:Vuonna 1984 syntyneet Luokka:Elävät henkilöt
Jesper Thörnberg

Jesper Thörnberg (s. 15. maaliskuuta 1991 Jönköping) on ruotsalainen jääkiekkoilija, joka pelaa Tanskan pääsarjassa Metal Ligaen-joukkue Frederikshavn White Hawksissa. ==Ura== Thörnberg on HC Dalenin kasvatti. Hän siirtyi juniori-iässä HV71:een. Thörnberg voitti keväällä 2009 J20 Superelitin hopeaa. Kaudella 2009–2010 hän sijoittui tehoilla 22+26=48 kyseisen sarjan pistepörssissä kahdeksanneksi Huddinge IK:n Carl-Johan Sjögrenin kanssa. Kaudella 2010–2011 Thörnberg debytoi Elitserienissä. Hän pelasi HV71:ssä 23 runkosarjaottelua ja kolme playoff-ottelua ilman tehopisteitä. Helmikuussa 2011 Thörnberg teki kaksivuotisen jatkosopimuksen joukkueen kanssa. ==Maajoukkue== Thörnberg pelasi alle 20-vuotiaiden MM-kilpailuissa vuonna 2011. ==Muuta== Thörnbergin isoveli Martin on Ruotsin maajoukkuepelaaja, joka pelaa nykyään KHL-joukkue Torpedo Nižni Novgorodissa. Veljesten isä Ove pelasi HV71:ssä yli 350 runkosarjaottelun Elitserien-uran. ==Tilastot== 2010–2011 HV71 Elitserien 23 0 0 0 2 3 0 0 0 0 JMM 6 1 2 3 0 HV71 J20 SuperElit 26 14 15 29 61 4 4 3 7 0 2011–2012 HV71 Elitserien 37 2 1 3 10 6 0 1 1 0 HV71 J20 SuperElit 11 4 8 12 12 – – – – – IF Troja-Ljungby Allsvenskan 5 1 1 2 4 – – – – – 2012–2013 HV71 Elitserien 8 0 1 1 2 – – – – – Södertälje SK Allsvenskan 30 4 6 10 47 – – – – – 2013–2014 Södertälje SK Allsvenskan 43 14 7 21 44 – – – – – IF Björklöven Allsvenskan 2 1 1 2 0 – – – – – 2014–2015 Södertälje SK Allsvenskan 19 0 0 0 2 – – – – – IF Björklöven Allsvenskan 21 6 7 13 10 – – – – – 2015–2016 IF Björklöven Allsvenskan 48 16 11 27 53 – – – – – 2016–2017 IF Björklöven Allsvenskan 34 10 7 17 24 – – – – – 2017–2018 IF Troja-Ljungby Allsvenskan 46 9 6 15 20 – – – – – 2018–2019 Herlev Eagles Tanska 40 33 25 58 75 6 4 5 9 4 2019–2020 HC Innsbruck EBEL 45 10 31 41 24 – – – – – 2020–2021 HC Dalen HockeyEttan 20 15 15 30 12 – – – – – Herlev Eagles Tanska 16 16 5 21 37 4 4 0 4 0 2021–2022 HC Dalen HockeyEttan 41 27 24 51 42 – – – – – HV71 Allsvenskan 6 1 0 1 0 – – – – – 2022–2023 Odense Bulldogs Tanska 47 18 27 45 51 6 3 2 5 2 2023–2024 Herning Blue Fox Tanska 47 27 35 62 32 10 4 3 7 27 8 kautta yhteensä Allsvenskan 254 62 46 108 204 – – – – – 4 kautta yhteensä Tanska 150 94 92 186 195 26 15 10 25 33 3 kautta yhteensä SHL 68 2 2 4 14 9 0 1 1 0 ==Lähteet== * ===Viitteet=== Luokka:Ruotsalaiset jääkiekkoilijat Luokka:Vuonna 1991 syntyneet Luokka:Elävät henkilöt
The Hummer

__NOTOC__ The Hummer on Devin Townsendin kahdeksas sooloalbumi, joka julkaistiin 15. marraskuuta 2006. Townsendin mukaan albumi on "paljon käyttäjäystävällisempi kuin Devlab, mutta kuitenkin jotkut ihmiset kokevat musiikin pelkkinä surina- ja huminaääninä, joten se ei sovellu kaikille". ==Kappaleet== # # # # # # ==Kokoonpano== * Devin Townsend – musiikki * Jeff Feinstein – huilu == Lähteet == == Aiheesta muualla == * * Luokka:Vuoden 2006 albumit Luokka:Devin Townsendin albumit Luokka:Ambient-albumit
CityVille

CityVille oli Zyngan kehittämä ja julkaisema verkossa pelattava peli. Peli julkaistiin 2. joulukuuta 2010 Facebookissa ja 26. syyskuuta 2011 Google+:ssa. Samankaltainen CityVille Hometown julkaistiin kesällä 2011 iPadille, iPhonelle ja iPod Touchille Zyngan lehdistötiedote. Viitattu 1.8.2011. . CityVille Hometown on kuitenkin erillinen peli, eikä yhdisty selaimessa pelattavaan CityVilleen. Facebookissa CityVille saavutti suuren suosion jo sen julkaisupäivänä, sillä sen julkaisupäivänä se keräsi 100 000 pelaajaa. 2. tammikuuta 2011 se päihitti jopa FarmVillen pelaajamäärän. Syksyllä 2012 pelille julkaistiin jatko-osa CityVille 2. Zynga lopetti CityVillen ylläpidon 30. huhtikuuta 2015. ==Pelaaminen== Pelissä pelaajan tarkoituksena oli nousta kehittämänsä kaupungin johtajaksi ja seurata oman kaupungin kehittymistä suureksi metropoliksi. Pelaajalla oli mahdollisuus suorittaa erilaisia tehtäviä omilla energioillaan joilla pystyi viljelemään, rakentamaan uusia rakennuksia, lähettämään laivoja hakemaan tavaroita muualta maailmalta (sitten kun on suorittanut ”The New Seaport” -tehtävän) sekä keräämään veroja kaupungin asukkailta. Energian maksimimäärä suureni sitä mukaa kun pelaaja kehitti omaa tasoaan. Pelissä pystyi myös pyytämään kavereilta joko tavaroita tai rahaa junalla lähettämällä junan kavereiden kaupunkeihin. Pelaaja pystyi vierailemaan kavereidensa kaupungeissa ja tekemään siellä viisi hommaa päivässä. Pelaaja sai aina vierailun aluksi ystävyyspisteitä, energiaa ja kolikoita. Pelaaja pystyi lähettämään kavereillensa erilaisia lahjoja ja pyyntöjä, joiden avulla pystyi saamaan lukuisia rakennuksia valmiiksi tai suoritettua tehtävän. Pelin pääideana oli suorittaa tehtäviä jotka löytyivät ohjeineen tietokoneennäytön vasemmasta nurkasta sekä tienaamaan niiden avulla kolikoita ja ostamaan tavaroita. Pelaaja pystyi myös asentamaan omaan kaupunkiin bisnes-tontteja, joille pelaajan kaverit pystyivät rakentamaan omia bisneksiään. Pelaaja oli mahdollisuus rakentaa omia bisneksiä myös kavereiden kaupunkeihin jos niistä löytyi vapaita bisnes-tontteja. Pelissä pelaaja pystyi keräämään XP:tä ja kehittämään itseään 100-leveliseksi asti. Pelaaja pystyi laajentamaan kaupunkiaan laajennuksilla (), joita pystyi ostamaan lupapapereiden (zoning premits) avulla joita tarvitaan aina enemmän seuraaviin laajennuksiin. == Lähteet == Luokka:Vuoden 2010 videopelit Luokka:Kaupunginrakennuspelit Luokka:Selainpelit
Kasuaarilinnut

Kasuaarilinnut (Casuariiformes) on lintujen lahko, johon kuuluu neljä Australaasian alueella elävää lajia. Emujen heimossa on vain yksi laji, emu, mutta kasuaarien heimoon kolme lajia. Emu on strutsin jälkeen toiseksi suurin elävä lintu. Suuret yksilöt ovat 1,5–1,8 metriä korkeita ja painavat jopa 55 kilogrammaa. Emut ovat ruskeita tai rusehtavan mustia, ja kasuaarit ovat puolestaan pääosin mustia, mutta pikkukasuaarilla on punaista, oranssia ja keltaista kaulassa ja niskassa. Kasuaarilinnuilla on monien muiden juoksevien lintujen tapaan vain kolme varvasta. Muiden isojen lentokyvyttömien lintujen tapaan niiden rintalastassa ei ole harjaa, mutta toisaalta niiden jalat ovat voimakkaammat. Kasuaarit ja emu oli aiemmin osa strutsilintujen lahkoa, joka 2000-luvulla on kuitenkin todistettu polyfyleettiseksi ryhmäksi. On mahdollista, että kasuaarilinnut ovat kehittyneet Australiaasiaan tulleista lentokykyisistä linnuista. == Lähteet == *